इंडोनेशियाई भाषा

इंडोनेशियाई (इंडोनेशियाई भाषा: Bahasa Indonesia, बहासा इंदोनेसिया) इंडोनेशिया की एकमात्र आधिकारिक और राष्ट्रीय भाषा है। यह मलय भाषा की एक मानक प्रयुक्ति पर आधारित है। मलय एक ऑस्ट्रोनीशियाई भाषा है जो बहुभाषीय इंडोनेशियाई द्वीपसमूह पर सम्पर्क भाषा के रूप में शताब्दियों से विस्तृत रही है। इंडोनेशिया विश्व का चौथी सबसे अधिक जनसंख्या वाला देश है और इस कारण से इंडोनेशियाई विश्व की सर्वाधिक बोली जाने वाली भाषाओं में से एक है। इसे बोलने वाले अधिकांश लोग इसके साथ-साथ अक्सर एक क्षेत्रीय भाषा या स्थानीय उपभाषा सतति भी बोलते हैं।James Neil Sneddon. The Indonesian Language: Its History and Role in Modern Society. UNSW Press, 2004. Page 14."

 उत्पत्ति 
मलय की जिस उपभाषा पर इंडोनेशियाई आधारित है उसे "रियाउ मलय" भी कहते हैं। अपने नाम के बावजूद वास्तव में यह रियाउ द्वीपसमूह प्रांत की मलय से अधिक मलक्का सलतनत की शास्त्रीय मलय भाषा पर आधारित है। इसे 1928 इंडोनेशिया युवा शपथ में एकीकृत भाषा की घोषणा के बाद, पहली बार 1945 में इंडोनेशिया के स्वतंत्रता की घोषणा के साथ आधिकारिक भाषा के रूप में घोषित किया गया।

 इन्हें भी देखें 
 ऑस्ट्रोनीशियाई भाषाएँ
 भाषा प्रयुक्ति

 सन्दर्भ 

श्रेणी:मलय-पोलेनीशियाई भाषाएँ
श्रेणी:ऑस्ट्रोनीशियाई भाषाएँ
श्रेणी:इण्डोनेशिया की भाषाएँ
श्रेणी:पूर्व तिमोर की भाषाएँ